IAEA-rapport renvasker Iran for atomanklager
Ifølge rapporten hadde iranerne fram til utgangen av 2003 «en rekke aktiviteter med relevans til utvikling av kjernefysiske sprengladninger», og «noen aktiviteter fant også sted etter 2003». Ifølge IAEA dreide det seg imidlertid bare om studier samt innhenting av teknisk kompetanse, og ikke om programmer for utvikling eller produksjon av atomvåpen.Det foreligger heller ingen beviser for at iranerne har overført kjernefysisk materiale fra sitt sivile atomprogram til våpenrelaterte programmer, går det fram av rapporten. De siste fem årene har all virksomhet som kan være relevant for utvikling av kjernefysiske våpen stanset helt opp, konkluderer IAEA i rapporten. – IAEA har ingen troverdige indikasjoner på aktiviteter i Iran med relevans til utvikling av kjernefysiske sprengladninger etter 2009, heter det i rapporten. Historisk avtale: – Dette kan forandre hele spilletVestlige land har lenge anklaget Iran for å utvikle atomvåpen i skjul, noe landet har nektet for og inspektørene fra IAEA heller aldri har funnet konkrete beviser for. Iran fastholder at landets atomprogram utelukkende er av sivil karakter, men gikk i juli med på en avtale om å trappe ned programmet mot at Vesten letter på sanksjonene. Som et ledd i atomavtalen gikk Iran også med på å samarbeide tettere med IAEA og legge alle kort på bordet når det gjelder tidligere aktiviteter.Iran har de siste månedene fått skryt for å følge opp sin del av atomavtalen, men ledelsen i Teheran har samtidig gjort det klart at de ikke kommer til å oppfylle avtalen dersom ikke Vesten trekker tilbake anklagene om at det iranske atomprogrammet også kan ha en mulig militær dimensjon. Styret i IAEA får den siste rapporten om det iranske atomprogrammet på sitt bord under et møte i Wien 15. desember.
Det foreligger ingen indikasjoner på at Iran har forsøkt å utvikle atomvåpen, slår Det internasjonale atomenergibyrået (IAEA) fast i en ny og omfattende rapport.